ทูนรับประกัน จองโรงแรมไม่พักคืนเงิน
บริษัท ทูนประกันภัย ร่วมมือกับโรงแรมในเครือเซ็นทาราทำการขายประกันการจองห้องพักให้กับลูกค้าที่จองห้องพักผ่านทางเว็บไซต์โดยเฉพาะ และหากลูกค้าจ่ายเบี้ยเพิ่มอีก 2 เหรียญสหรัฐ จะได้รับความคุ้มครองเพิ่ม ด้วยการรับเงินค่าจองห้องคืนทั้งหมด หากไม่สามารถมาพักได้ตามเวลาที่กำหนด แต่ต้องมีสาเหตุหลักจาก ปัญหาการเมืองในประเทศ ผู้จองป่วย หรือผู้จองเสียชีวิต
30 มี.ค. 2558

บริษัท ทูนประกันภัย ร่วมมือกับโรงแรมในเครือเซ็นทาราทำการขายประกันการจองห้องพักให้กับลูกค้าที่จองห้องพักผ่านทางเว็บไซต์โดยเฉพาะ และหากลูกค้าจ่ายเบี้ยเพิ่มอีก 2 เหรียญสหรัฐ จะได้รับความคุ้มครองเพิ่ม ด้วยการรับเงินค่าจองห้องคืนทั้งหมด หากไม่สามารถมาพักได้ตามเวลาที่กำหนด แต่ต้องมีสาเหตุหลักจาก ปัญหาการเมืองในประเทศ ผู้จองป่วย หรือผู้จองเสียชีวิต
นายทอม เครือโสภณ ประธานบริหาร บริษัท ทูนประกันภัย เปิดเผยว่า ตั้งเป้ายอดขายประกันภัยห้องพักไว้ 60 ล้านบาท หรือ 6 แสนห้อง/ปี คิดเป็น 20% ของยอดจองโรงแรมเครือเซ็นทาราที่มีอยู่ประมาณ 3 ล้านห้อง/ปี
นอกจากนี้ ในช่วงเดือน เม.ย.นี้ บริษัทจะเปิดตัวแบบประกันอุบัติเหตุส่วนบุคคล (พีเอ) ราคาประหยัด หรือไมโครอินชัวรันส์ใหม่ ราคา 100 บาท ขายผ่านห้างบิ๊กซีเป็นหลัก ซึ่งจะเป็นแบบประกันที่ให้ความคุ้มครองตรงกับความต้องการของลูกค้า เพิ่มเติมจากก่อนหน้านี้ที่ขายผ่านตู้เติมเงินบุญเติมที่ให้ลูกค้าซื้อประกันเอง และได้รับการตอบรับดี มีลูกค้าซื้อแล้ว 7.6 หมื่นราย ภายใน 3 เดือน
ขณะเดียวกัน ในเดือน มี.ค. 2559 มีแผนจะนำบริษัทเข้าจดทะเบียนในตลาดหลักทรัพย์แห่งประเทศไทย โดยขณะนี้ได้ว่าจ้างให้บริษัทหลักทรัพย์ (บล.) ธนชาต เป็นที่ปรึกษาทางการเงิน โดยได้ตั้งเป้าว่า ภายใน 5 ปี บริษัทฯ จะต้องติดอันดับ 1 ใน 5 บริษัทประกันชั้นนำให้ได้ ไม่ว่าจะเป็นการเติบโตด้วยขนาดธุรกิจของตัวเอง การเข้าซื้อกิจการ หรือควบรวมธุรกิจกับบริษัทประกันรายอื่น โดยจุดเด่นของบริษัท คือ ฐานลูกค้าแอร์เอเชียที่มีอยู่นับล้านราย
สำหรับปีนี้ บริษัทตั้งเป้าทำเบี้ยให้ได้ 1,250 ล้านบาท หรือเติบโต 300% และมีกำไร 200 ล้านบาท สูงขึ้นเมื่อเทียบกับปีที่ผ่านมา ที่มีเบี้ย 300 ล้านบาท และมีกำไร 42 ล้านบาท